Diari Oficial de la Generalitat Valenciana


Sumari del DOGV 7434, del 31-12-2014 (2014/11449)

ORDE 28/2014, de 23 de desembre, de la Conselleria d'Infraestructures, Territori i Medi Ambient, per la qual s'establix el règim tarifari i les condicions d'aplicació per als servicis de transport públic de viatgers en automòbils de turisme de l'Àrea de Prestació Conjunta del Taxi de la Safor
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2014/12/23/28/dof/vci/html**

### Dades del document

Número de DOGV
:   7434

Data del DOGV
:   31-12-2014

Secció del DOGV
:   I. DISPOSICIONS GENERALS

Número del document
:   2014/11345


Data del document
:   23-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * La Safor
    * taxi
    * tarifa de viatgers
    * transport públic
    * legislació
    * transport de viatgers

ORDE 28/2014, de 23 de desembre, de la Conselleria d'Infraestructures, Territori i Medi Ambient, per la qual s'establix el règim tarifari i les condicions d'aplicació per als servicis de transport públic de viatgers en automòbils de turisme de l'Àrea de Prestació Conjunta del Taxi de la Safor [2014/11326]  
La Resolució de 9 de juliol de 2012, de la presidenta del Consell d'Administració de l'Agència Valenciana de Mobilitat, per la qual es crea l'Àrea de Prestació Conjunta del Taxi de la Safor, va establir un nou marc jurídic que regula elements propis de la prestació del servici de taxi com ara el taxímetre, el mòdul lluminós, la imatge corporativa dels taxis de l'àrea, la subjecció a tarifes màximes així com les seues condicions d'aplicació.  
Esta orde establix el règim tarifari de l'Àrea de Prestació Conjunta del Taxi de la Safor, igual que en la resta d'àrees de prestació conjunta de la Comunitat Valenciana, definix les tarifes en funció de l'horari (diürn o nocturn) i del calendari (laboral o festiu). La visibilitat de les tarifes des de l'interior del vehicle transmetrà, al mateix temps, més seguretat i confiança als usuaris.  
  
Per tot això, amb audiència prèvia de tots els afectats i informe favorable de la Comissió de Preus de la Generalitat Valenciana, de conformitat amb la Llei 6/2011, d'1 d'abril, de Mobilitat de la Comunitat Valenciana i el que disposa l'article 28.e de la Llei 5/1983, de 30 de desembre, del Consell i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,   
  
  
ORDENE  
  
Article 1. Tarifes de l'Àrea de Prestació Conjunta del Taxi de la Safor  
1. Els servicis de transport públic de viatgers en automòbils de turisme de l'Àrea de Prestació Conjunta del Taxi de la Safor, que es realitzen o transcórreguen en l'àmbit territorial de l'àrea, es regiran per les següents tarifes, impost sobre el valor afegit inclòs:  
Tarifa ordinària o tarifa 1  
Baixada de bandera: 3,00 ?.  
Preu per km recorregut: 1,15 ?.  
Preu per hora d'espera: 18,16 ?.  
Mínim de percepció: 4,30 ?.  
  
Tarifa especial o tarifa 2  
Baixada de bandera: 3,50 ?.  
Preu per km recorregut: 1,30 ?.  
Preu per hora d'espera: 19,87 ?.  
Mínim de percepció: 5,40 ?.  
  
Suplement especial: 5,00 ?.  
  
Article 2. Definició d'horaris  
1. Es considera horari diürn el comprés entre les 07.00 hores i les 21.00 hores del mateix dia.  
2. Es considera horari nocturn el comprés entre les 21.00 hores i les 07.00 hores de l'endemà.  
3. Les tarifes assenyalades en l'article primer s'apliquen de la manera següent: En dia laborable i horari diürn s'aplica la tarifa 1.  
En dia laborable i horari nocturn s'aplica la tarifa 2.  
En dissabtes i festius, tant en horari diürn com nocturn, s'aplica la tarifa 2.  
  
Article 3. Imports màxims d'arribada en servicis solicitats a través d'emissores  
1. Quan un servici se solicite via telefònica a qualsevol de les associacions que disposen d'emissora, o als punts de parada o llocs on ho tinguen predeterminat, el taxista que preste el servici haurà d'arribar al punt d'arreplega del passatger sense que el taxímetre excedisca de les quantitats màximes que es determinen a continuació:  
Màxim d'arreplega en l'àrea: 3,50 ?.  
Màxim d'arreplega en polígons: 4,30 ?.  
2. Estos màxims s'aplicaran amb independència de l'hora i dia de la setmana en què se soliciten els servicis.  
  
Article 4. Condicions d'aplicació de les tarifes  
1. Les tarifes assenyalades en esta orde s'apliquen segons les condicions establides en la Resolució de 9 de juliol de 2012, de la presidenta del Consell d'Administració de l'Agència Valenciana de Mobilitat, per la qual es crea l'Àrea de Prestació Conjunta del Taxi de la Safor, i en els termes en què estiguen vigents.  
2. Les tarifes per a recorreguts exteriors al territori de l'Àrea de Prestació Conjunta del Taxi de la Safor (servicis interurbans) seran les que s'apliquen en cada moment, i han de ser introduïdes en el taxímetre com a tarifa 3.   
3. Només per a poder complir el que establix esta orde, el taxímetre ha de permetre suspendre momentàniament el còmput tarifari del recorregut o el temps transcorregut per mitjà del posicionament en situació de pausa.  
  
Article 5. Visibilitat del quadro de tarifes  
En tots els vehicles de l'Àrea de Prestació Conjunta del Taxi de la Safor s'ha de portar, de forma visible per a l'usuari, un exemplar de les tarifes en vigor i les condicions d'aplicació.  
  
Article 6. Mínim de percepció  
La quantitat establida com a mínim de percepció ha d'aparéixer en el taxímetre en el moment de la baixada de bandera, i ha d'estar fins que, si és el cas, s'haja efectuat un recorregut o transcorregut el temps suficient perquè eixe mínim de percepció siga superat.  
  
Article 7. Valor monetari del pas de taxímetre  
El valor monetari de cada pas del taxímetre serà de cinc cèntims d'euro (0,05 euros).  
  
Article 8. Obligatorietat del canvi  
Els conductors dels vehicles han de facilitar als clients canvi de fins a 20 euros. Si el canvi a tornar fóra superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
  
DISPOSICIONS ADDICIONALS  
  
Primera. Festius a efectes tarifaris  
Per a l'aplicació de les tarifes, tindran la consideració de festius en l'Àrea de Prestació Conjunta del Taxi de la Safor els dies que hagen sigut declarats com a festius per les administracions competents d'aplicació a la Comunitat Valenciana, així com també els dies 13 d'abril, dia de Sant Vicent Ferrer (dilluns després del segon diumenge de Pasqua) i 3 d'octubre, dia de Sant Francesc de Borja.  
  
  
Segona. Aplicació suplement especial  
El suplement especial s'aplicarà la nit de Nadal i la nit de Cap d'Any.   
  
DISPOSICIÓ TRANSITÒRIA  
  
Única. Obligació d'introducció en el taxímetre  
Estes tarifes únicament podran percebre's una vegada estiguen introduïdes en el taxímetre.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que, del mateix rang o d'un rang inferior, s'oposen al que disposa esta orde.  
DISPOSICIONS FINALS  
  
Primera. Habilitació per a l'aplicació i interpretació  
S'autoritza el director general competent en matèria de transports per a dictar les resolucions necessàries per al compliment del que disposa esta orde.  
  
Segona. Entrada en vigor   
Esta orde entrarà en vigor l'1 de gener de 2015.  
  
València, 23 de desembre de 2014  
  
La consellera d'Infraestructures, Territori i Medi Ambient  
ISABEL BONIG TRIGUEROS


Còpia Permalink ELI